बताया जा रहा है कि डील खतम होने के बाद एमएम रहमान ने अपने खास तथा पूर्व ब्‍यूरोचीफ आनंद सिंह से बात की. कहा जा रहा है कि आनंद सिंह ने उपर बात की. सारी चीजें तय हो जाने के बाद खबर को तानकर लगाने की डील हुई. कहा जा रहा है कि इसके लिए बृजेश एंड कंपनी ने एक लाख रुपये की डील फाइनल की. इसके बाद आनंद सिंह भी कमालपुर पहुंचे. स्‍थानीय प्रतिनिधि जमील खां के होने के बाद भी खबर आनंद सिंह एवं एमएम रहमान के निर्देशन में तैयार की गई. तैयार खबर को मुगलसराय ब्‍यूरो कार्यालय भेज दिया गया. हालांकि सूत्र बताते हैं कि खबर में थोड़ी-बहुत कांट-छांट कर अनूप कर्णवाल ने बनारस भेज दिया. उन्‍होंने खबर के साथ नोट भी लिखा कि इस पर विशेष ध्‍यान दें पेड न्‍यूज जैसी खबर है. इसे किल भी किया जा सकता है. दूसरी तरफ एमएम रहमान इस तरह की किसी भी बात तथा आरोप से इनकार करते हैं. उनका कहना है कि माफिया की खबर या विज्ञापन हम नहीं छाप रहे हैं. विज्ञापन या किसी मद में पैसा नहीं लिया गया है.